als_Latn dik_Latn sag_Latn
Kryetarët e të gjitha fshatrave të Malishevës, kanë nënshkruar sot një shkresë, përmes së cilës i drejtohen Qeverisë së Republikës së Kosovës, Ministrisë së Drejtësisë, Ministrisë së Punëve të Brendshme, Ministrisë për Administrimin e Pushtetit Lokal, Kuvendit të Komunës së Malishevës dhe Kryetarit të Komunës së Malishevës, me kërkesën për kthimin e të gjitha shërbimeve për nevojat e qytetarëve të Komunës së Malishevës, nga regjioni i Gjakovës, në regjionin e Prizrenit.
Këtë shkresë, sot e kanë përpiluar dhe nënshkruar kryetarët e fshatrave dhe vendbanimeve të Malishevës, gjatë takimi të mbajtur me kryetarin e Komunës së Malishevës, ku u kërkua që në çdo formë të përfillet vullneti i qytetarëve të Komunës së Malishevës, pasi kalimi në regjionin e Gjakovës, është bërë pa vullnetin e qytetarëve dhe me këtë, në mënyrë flagrante janë shkelur të drejtat e njeriut.
als_Latn als_Latn